
Robot-irányító intelligens kesztyű

A dolgozatom tárgya egy intelligens kesztyű, amely egy robot irányítására alkalmas. Ez a kesztyű beépített elektronikai eszközöket tartalmaz, ez adja a kesztyű „intelligenciáját”.
A dolgozat bevezető része bemutatja az intelligens- és műszaki textilek főbb fajtáit, és használati területeit, valamint azt, hogyan jelennek meg ezek a divat világában, milyen speciális vagy akár hétköznapi ruházatot lehet intelligenssé tenni.
Ez a kesztyű a Magyarok a Marson Alkalmazott Mérnöki Tudományok Versenyére készül. . A dolgozatban olvasható a versenykiírás egy része és a kesztyűre vonatkozó feltételek, valamint azok speciális feltételek, amelyek ugyan nincsenek a versenykiírásban, de a tervezés során mégis figyelembe kellett venni, hogy a kesztyű tökéletesen illeszkedjen a verseny körülményeihez. Emellett bemutatom azokat a feltételeket is, amik lehetővé teszik, hogy a ruházatba elektronikus eszközöket tudjunk beépíteni úgy, hogy ez viselhető és esztétikus legyen a zavartalan működés mellett. A dolgozat bemutatja a kesztyűbe épített alkatrészeket és működésüket, az irányításban betöltött funkciójukat.
A kesztyűt a Vasember című film ihlette, pontosabban a főszereplő páncél kesztyűje. Úgy gondoltam, ez stílusban illeni fog majd a készülő robothoz. A dolgozatom tartalmaz inspirációs képeket, és a kesztyű egyes elemeinek leírását, szabásmintáját, és az összeállítási technológiát.
Az egyes alkatrészek és designelemek bemutatása után a dolgozat leírja a kesztyű működését, képekkel illusztrálva az egyes mozdulatukat a könnyebb megérthetőség végett.
A dolgozat zárása kitekintés a jövőbe, hogy hasonló működési elvekkel hogyan lehet ilyen típusú intelligens ruházatot létrehozni, és ezt hol lehet hasznosítani.



